《赞死心禅师偈 其一》
宋代·释惟久

韶阳死心，灵源甚深。耳中见色，眼里闻声。凡明圣昧，后富前贫。

利生济物，点铁成金。丹青徒状，非古非今。

作者简介：释惟久（？～一一二四），宣城（今安徽宣州）人，梅询女。因从夫守分宁，遂参死心禅师于云岩，灵源禅师以空室道人号之。徽宗政和间，居金陵，与圜悟禅师、佛眼禅师机语相契，得二师称赏。后于姑苏西竺院薙发为尼。宣和六年卒。事见《罗湖野录》卷一。今录诗三首。